**Vedr. flishugning 2022**

***Information vedrørende udlægning af grene til flishugning.***

Grenbunkerne må **kun indeholde grene**. Hvis der er indhold af **brædder, sten og jord, rødder, metal eller andet,** der er potentielt ødelæggende for entreprenørens materiel, efterlades bunken urørt.

**Gren-enderne** skal vende **samme vej og ud mod vejen**.  
**Undgå** **store forgreninger**. De er meget uhåndterlige i flismaskinen. Skær dem ud i **enkeltgrene**  
Da der skal kunne køres med kraftigt materiel, skal bunkerne ligge **ud til én af adgangsvejene** i vores grundejerforening:  
*Osvejen, Fredskovens Engvej, Fredskovens Birkevej, Fredskovens Lyngvej, Fredskovens Gyvelvej, Fredskovens Åvej, Fredskovens Søvej, Fredskovvej Øst og Fredskovvej Vest.*  
Det er en fordel, hvis grenene **ikke er for korte**, (det er hurtigere at flishugge en stor gren frem for 10 små grene).

Hvis man ønsker at **beholde flisen, afmærkes dette med en seddel**.

**Der må højst udlægges én bunke på max. 10 m3. pr. parcel. (ə: en bunke 10 meter lang –1 meters bredde – bunken i hoftehøjde. Så kan man selv ud fra denne tommelfingerregel vurdere..)**

Udlægges der mere end 10 m3, skal man **selv afregne** det overskydende med entreprenøren.

**Flishugning** påbegyndes i begyndelsen af marts. Nærmere udmeldes på vores hjemmeside, når den nøjagtige dato kendes.

Flishugningen foretages af firmaet ***Woodcut***.

På bestyrelsens vegne  
*Jan Wolfram Thiemann  
Fredskovvej Øst 4*[*jan@thiemann.dk*](mailto:jan@thiemann.dk)

*+45 2423 7955*